wickkiey/tamil-wikipedia-chunked huggingface dataset:
# அக்டோபர் 15

## பிறப்புகள்

- கிமு 70 &ndash; வேர்ஜில், உரோமைக் கவிஞர் (இ. கிமு 19)
- 1218 &ndash; ஊலாகு கான், மங்கோலியப் பேரரசர் (இ. 1265)
- 1265 &ndash; தெமுர் கான், மங்கோலியப் பேரரசர் (இ. 1307)
- 1542 &ndash; அக்பர், முகலாயப் பேரரசர் (இ. 1605)
- 1829 &ndash; ஆசப் ஆல், அமெரிக்க வானியலாளர் (இ. 1907)
- 1844 &ndash; பிரீட்ரிக் நீட்சே, செருமானிய இசையமைப்பாளர், கவிஞர் (இ. 1900)
- 1855 &ndash; சுப்பராயலு, சென்னை மாகாண முதலமைச்சர் (இ. 1921)
- 1863 &ndash; நெவின்ஸ் செல்வதுரை, இலங்கைத் தமிழ் அரசியல்வாதி, ஆசிரியர் (இ. 1938)
- 1881 &ndash; பி. ஜி. வுட்ஹவுஸ், ஆங்கிலேய-அமெரிக்க எழுத்தாளர் (இ. 1975)
- 1897 &ndash; முடிகொண்டான் வெங்கடராம ஐயர் இந்திய கருடாடக இசைப் பாடகர் (இ. 1975)
- 1904 &ndash; இகோர் பெல்கோவிச், உருசிய வானியலாளர் (இ. 1949)
- 1909 &ndash; யெசே இலியோனார்டு கிரீன்சுடைன், அமெரிக்க வானியலாளர் (இ. 2002)
- 1913 &ndash; தெ. து. ஜயரத்தினம், யாழ்ப்பாணத்தின் கல்வியாளர் (இ. 1976)
- 1924 &ndash; ஏ. பீம்சிங், தமிழக இயக்குநர், தயாரிப்பாளர், தொகுப்பாளர், திரைக்கதை எழுத்தாளர் (இ. 1978)
- 1926 &ndash; மிசேல் பூக்கோ, பிரான்சிய வரலாற்றாளர், மெய்யியலாளர் (இ. 1984)
- 1926 &ndash; எம். ஏ. அப்துல் மஜீத், இலங்கை அரசியல்வாதி (இ. 2011)
- 1927 &ndash; பி. எஸ். அப்துர் ரகுமான், இந்தியத் தொழிலதிபர் (இ. 2015)
- 1928 &ndash; எசு. எம். கமால், தமிழக வரலாற்று ஆய்வாளர். (இ. 2007)
- 1931 &ndash; ஆ. ப. ஜெ. அப்துல் கலாம், இந்தியாவின் 11வது குடியரசுத் தலைவர் (இ. 2015)
- 1931 &ndash; வீரமணி ஐயர், ஈழத்துக் கவிஞர், கருநாடக இசைப் பாடகர் (இ. 2003)
- 1934 &ndash; என். ரமணி, இந்திய புல்லாங்குழல் கலைஞர் (இ. 2015)
- 1935 &ndash; பாபி ஜோ மோரோ, அமெரிக்க ஓட்ட வீரர்
- 1935 &ndash; மரியா தெரேசா மிராபெல், டொமினிக்கன் குடியரசு பெண்ணிய செயற்பாட்டாளர் (இ. 1960)
- 1936 &ndash; மதன் லால் குரானா, இந்திய அரசியல்வாதி
- 1939 &ndash; கே. டி. பிரான்சிஸ், இலங்கை துடுப்பாட்ட நடுவர் (இ. 2013)
- 1942 &ndash; போதிநாத வேலன்சாமி, அமெரிக்க இந்து சமய ஞானி
- 1944 &ndash; அரியநாயகம் சந்திரநேரு, இலங்கைத் தமிழ் அரசியல்வாதி (இ. 2005)
- 1946 &ndash; யாழூர் துரை, ஈழத்து எழுத்தாளர், நாடக இயக்குநர் (இ. 2012)
- 1949 &ndash; பிரணாய் ராய், இந்திய ஊடகவியலாளர்
- 1957 &ndash; மீரா நாயர், இந்திய-அமெரிக்க நடிகை
- 1988 &ndash; மெசுத் ஓசில், செருமானிய காற்பந்து வீரர்
- 1994 &ndash; பாபர் அசாம், பாக்கித்தானொயத் துடுப்பாளர்
- 1995 &ndash; நிவேதா தாமஸ், தென்னிந்தியத் திரைப்பட நடிகை
# அக்டோபர் 15

## இறப்புகள்

- 925 &ndash; முகம்மது இப்னு சக்கரியா அல்-ராசி, பாரசீக பல்துறை அறிஞர் (பி. 864)
- 1389 &ndash; ஆறாம் அர்பன் (திருத்தந்தை) (பி. 1318)
- 1564 &ndash; ஆண்ட்ரியசு வெசாலியசு, பெல்ஜிய-கிரேக்க மருத்துவர் (பி. 1514)
- 1764 &ndash; மருதநாயகம், இந்திய விடுதலைப் போராட்ட வீரர் (பி. 1725)
- 1917 &ndash; மாட்ட ஹரி, டச்சு நடன மாது, உளவாளி (பி. 1876)
- 1918 &ndash; சீரடி சாயி பாபா, இந்திய குரு (பி. 1838)
- 1930 &ndash; எர்பர்ட்டு என்றி டவ், கனடிய-அமெரிக்கத் தொழிலதிபர் (பி. 1866)
- 1938 &ndash; வீணை தனம்மாள், தமிழக வீணைக் கலைஞர் (பி. 1868)
- 1946 &ndash; எர்மன் கோரிங், செருமானிய அரசியல்வாதி (பி. 1893)
- 1958 &ndash; எலிசபெத் அலெக்சாந்தர், பிரித்தானிய நிலவியலாளர், இயற்பியலாளர் (பி. 1908)
- 1961 &ndash; சூர்யகாந்த் திரிபாதி, இந்தியக் கவிஞர் (பி. 1896)
- 1987 &ndash; தோமசு சங்காரா, புர்க்கினா பாசோவின் 5வது அரசுத்தலைவர் (பி. 1949)
- 1988 &ndash; ஜூலியன் ஆல்பிரட் ஸ்டியர்மார்க், அமெரிக்க தாவரவியலாளர் (பி. 1909)
- 2004 &ndash; டி. ஆர். பாப்பா, தென்னிந்தியத் திரைப்பட இசையமைப்பாளர் (பி. 1923)
- 2009 &ndash; தருமபுரம் ப. சுவாமிநாதன், சைவத் திருமுறை ஓதுவார் (பி. 1923)
- 2009 &ndash; தெ. நித்தியகீர்த்தி, ஈழத்து, தமிழ் ஆத்திரேலிய எழுத்தாளர் (பி. 1946)
- 2010 &ndash; சௌந்தரா கைலாசம், தமிழக எழுத்தாளர் (பி. 1927)
- 2012 &ndash; நொரடோம் சீயனூக், கம்போடியாவின் 1வது பிரதமர் (பி. 1922)
- 2018 &ndash; பவுல் ஆல்லென், அமெரிக்கத் தொழிலதிபர் (பி. 1953)
# அக்டோபர் 15

## சிறப்பு நாட்கள்

- ஆசிரியர் நாள் (பிரேசில்)
- வெண்பிரம்பு பாதுகாப்பு நாள் (ஐக்கிய அமெரிக்கா)
- உலகக் கைகழுவும் நாள்
# யாகூ! அவதாரம்

**யாகூ அவதாரம்** எனபது யாகூ பயனரின் நடத்தைகளுக்கிசைவான பிரத்தியேகப்படுத்தப்பட்ட படமாகும்.இது HTML ஊடாக யாகூ! 360 மற்றும் யாகூ! மெசன்ஜரின் உரையாடலிற் பயன்படுத்தக் கூடியது.
# யாகூ! அவதாரம்

## வசதிகள்

யாகூ அவதாரம் எல்லாப் பயனர் கணக்கிலுமுள்ள ஓர் வசதியாகும்.இவ்வசதி தானகவே யாகூ! மெசன்ஜர் மற்றும் 360 பயனர் பக்கத்திற் சேர்க்கப்படக்கூடியது. யாகூ! அவதாரம் ஆரம்பத்தில் நிகழ்நிலை உரையாடலில் (Chat) பயன்படுத்தப்பட்டது.
# யாகூ! அவதாரம்

## அவதாரத்தை உருவாக்கல்

அவதாரத்தை உருவாக்க அடோபி (அல்லது அடோப் முன்னைய மக்ரோமீடியா) பிளாஷ் பிளேயர் தேவைப்படும். இது தோலின் வடிவம் மற்றும் நிறம் ஆகியவற்றை மாற்றவுதவும். அத்துடன் சட்டையைத் தயாரிக்கும் புகழ்பெற்ற நிறுவனங்களான அடிடாஸ் போன்றவற்றையும் தேர்ந்தெடுக்கலாம். 2006ஆம் ஆண்டில் யாஹூ! பெருமளவில் பின்னணிகளையும் பொருட்களையும் அதிகரித்துக் கொண்டது.
# யாகூ! அவதாரம்

## வெளியிணைப்புகள்

- avatars.yahoo.com - யாகூ! அமெரிக்காவில் அவதாரம்
- uk.avatars.yahoo.com - யாகூ! ஐக்கிய இராச்சியத்தில் யாகூ! அவதாரம்
- Meez - யாகூ! அவதாரத்தின் போட்டியாளர்கள்  
en:List of Yahoo!-owned sites and services#Yahoo! branded
# யாகூ! 360°

**யாஹூ! 360° ** ஆனது ஆர்குட் போலவே பிரத்தியேகத் தொடர்பாடல் போர்ட்டலாகும். இது இப்போது சோதனை நிலையிலேயே உள்ளது. இது சமூகவலையமைப்பு, வலைப்பதிவு, படங்களைப் பகிர்தல் போன்றவற்றில் ஈடுபடமுடியும்.  
பயனர்கள் பிரத்தியேக இணையப் பக்கங்கள் அமைத்து யாஹூ! போட்டோஸ் ஊடாகப் புகைப்படங்களைப் பகிர்ந்து, வலைப்பதிவுகளை மேற்கொண்டும் இணையத்தொடர்பிலுள்ள நண்பர்கள் போன்றவிபரங்களையும் பெற்றுகொள்ள முடியும். யாஹூ! 360° நண்பர்களின் மேம்படுத்தற் சுருக்கங்களும் காட்டப்படும்.  
இச்சேவையானது மார்ச் 29, 2005 இல் ஆரம்பிக்கப்பட்டது.
# யாகூ! 360°

## வரலாறு

இச்சேவையானது மார்ச் 29, 2005 இல் அழைப்பின் பேரிலேயே இணையமுடிந்தது. ஜூன் 24 2005 18 வயதிற்கும் மேற்றபட்ட பயனர்களுக்கு இச்சேவை கிடைக்கின்றது.
# யாகூ! 360°

## வசதிகள்

யாஹூ! 360° உள்ள வசதிகள்
- தீம்ஸ் - ஏலவேயுள்ளதும் வேண்டியவாறு மாற்றக்கூடியதும்
- வலைப்பதிவு - (பூரணமானதும் RSS ஊட்டுக்கள் உள்ளதும்)
- நிரல்கள் - பயனரின் விருப்பதிற்கு ஏற்ப பிரபலமான படங்கள், புத்தங்கள் மற்றும் பல்வேறுபட்ட அம்சங்கள்.
- ஊட்டுக்கள் - விருப்பமானவற்றில் இருந்து தங்களுடையதோ நண்பர்களுடையதையோ RSS ஊட்டுக்களூடாகப் பெறுதல்
- மனச்சிதறல்கள் - வேகமாக வலைப்பதிவிலில்லாதவற்றைப் பிரசுரித்தல்
- நற்சான்றிதழ்கள் - நண்பர்களை ஆய்வு செய்து நற்சான்றிதழ்கள் அளித்தல்
- குழுக்கள் - ஒரே ஆர்வமுடையவர்கள் குழுக்களாக இயங்குதல்
- நணபர்களின் மேம்படுத்தல்கள் - நண்பர்களின் தற்போதைய நடத்தைகளை அவதானித்தல்
- வேகமான வர்ணணை - மற்றவர்களின் பக்கத்தில் சுருக்கமாக செய்திகளை விட்டுச் செல்லல்
- லோஞ்காஸ்ட் - பாட்டுநிலையங்கள் மற்றும் இரசனைகளைப் பகிர்தல்
- மீளாய்வுசெய்தல் - யாகூ! லோக்கல், யாகூ! ஷாப்பிங், யாகூ! ரவல், யாகூ! கேம்ஸ் போன்றவற்றை மீளாய்வு செய்தல்
# யாகூ! 360°

## யாஹூ! மெசன்ஜருடன் சேர்ந்தியங்கல்

யாஹூ! மெசன்ஜரின் 8 ஆம் பதிப்பில் இருந்து யாஹூ! 360° பக்கத்தைப் பார்க்கக் கூடியது. யாஹூ! மெசன்ஜரிலிருந்தவாறே வலைப்பதிவுகளைச் செய்யவும், மனச்சிதறல்களை மேம்படுத்தவும் முடியும். இந்த சேர்தியங்கும் முறையால நண்பர்களை மேம்படுத்தல்கள உடனுக்குடன் தெரியப்படுத்தவியலும்.
# யாகூ! 360°

## ஏனைய யாகூ! சேவைகளுடன் சேர்ந்தியங்கல்

யாஹூ! 360 ஆனது மெசன்ஜருடன் மாத்திரம் அன்றி ஏனைய யாஹூ! இன் சேவைகளுடனும் சேர்ந்தியங்குகின்றது.
- பிளிக்கர்
- லோஞ்ச்
- யாஹூ! மெசன்ஜர்
- யாஹூ! போட்டோஸ்
- யாஹூ! அவதாரம்
- யாஹூ! குழுக்கள்
- யாஹூ! லோக்கல்
- யாஹூ! ஷாப்பிங்
- யாஹூ! ரவல்
- யாஹூ! கேம்ஸ்
# யாகூ! 360°

## அதிகாரப்பூர்வ வலைப்பதிப்பு

யாஹூ! 360° குழுவானது அதிகாரபூர்வமாக யாஹூ! பயனர்களிடம் இருந்து கருத்துக்களைக் கேட்டறிந்து வலைப்பதிவுகளூடாக விடையளிக்கின்றனர்.
# யாகூ! 360°

## வெளியிணைப்புகள்

- Yahoo! 360° யாஹூ! 360°
- Yahoo! 360° யாஹூ! 360° கனடா
- யாகூ! 360° பற்றிய வலைப்பதிவு
- யாகூ! 360° அதிகாரப்பூர்வக் குழு
- யாஹூ! 360°API உறுதிப்படுத்தல்
- யாஹூ! 360° எடுத்துக்காட்டு
# குண்டசாலை விவேகானந்தா தமிழ் வித்தியாலயம்

**குண்டசாலை விவேகானந்தா தமிழ் வித்தியாலயம்** இலங்கையின் கண்டி மாவட்டம், குண்டசாலையில் உள்ள ஒரு தமிழ்ப் பாடசாலை ஆகும். இது 1941ஆம் ஆண்டு தமிழ் வித்தியாலயம் என்ற பெயரில் தொடங்கப்பட்டது. ஜூன் 13, 1994 இல் இப்பாடசாலையானது தற்போதைய பெயரைப் பெற்றது.2006ஆம் ஆண்டின் கணக்குப்படி இப்பாடசாலை 350 மாணவர்களையும் 12 ஆசிரியர்களையும் கொண்டுள்ளது. இப்பாடசாலையில் விளையாட்டுத்திடல் மற்றும் விஞ்ஞான ஆய்வுகூடம் என்பனவும் அமைந்துள்ளன.
# மோகனம்

**மோகனம்** 28ஆவது மேளகர்த்தா இராகமாகிய, "பாண" என்றழைக்கப்படும் 5வது சக்கரத்தின் 4 ஆவது இராகமாகிய ஹரிகாம்போஜியின் ஜன்னிய இராகம் ஆகும். எப்போதும் பாடக் கூடிய இவ்விராகம் சர்வ ஸ்வர கமக வரிக ரத்தி இராகம் ஆகும். சுபகரமான இவ்விராகம் விரிவான ஆலாபனைக்கு இடம் கொடுக்கும்.
# மோகனம்

## இலக்கணம்

| அவரோகணம்: | ஸ் த<sub>2</sub> ப க<sub>3</sub> ரி<sub>2</sub> ஸ | } |
| --- | --- | --- |  
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), அந்தர காந்தாரம்(<sub>3</sub>), பஞ்சமம், சதுஸ்ருதி தைவதம்(த<sub>2</sub>), ஆகிய சுரங்கள் வருகின்றன.
# மோகனம்

## சிறப்பு அம்சங்கள்

- மத்திமம், நிஷாதம் வர்ஜம் என்பதனால் இது ஒரு வர்ஜ இராகம் ஆகும்.
- இது உபாங்க இராகம் ஆகும்.
- ரி, க, த என்பன ராகச்சாயா ஸ்வரங்கள். இதில் வரும் ஜண்டை ஸ்வரங்களும், தாடுப் பிரயோகங்களும் ராக ரஞ்சகமானவை.
- இது திரிஸ்தாயி இராகம் ஆகும். மேலும் இரவில் பாட இது மிக ரஞ்சகமாக இருக்கும்.
- இது ஒரு புராதன இராகம் ஆகும். எல்லா உருப்படி வகைகளையும் இந்த இராகத்தில் காணலாம். சுலோகங்களும், விருத்தங்களும் பாடுவதற்கேற்ற இராகம் ஆகும். இது ஒரு வர்ணனைக்குரிய இராகம் ஆகும். இசை நாடகங்களிலும், நிருத்திய நாடகங்களிலும் காணப்படும் பிரசித்த இராகங்களில் இதுவும் ஒன்றாகும்.
- இது மனிதவர்க்கத்துக்குத் தெரிந்த மிகப் பழைய இராகம் ஆகும். இந்த இராகத்தில் வரும் ஸ்வரங்கள் ஸட்ஜ - பஞ்சம முறையில் முதன் முதலில் தோன்றும் ஸ்வரங்களாகும். இந்த விடயம் ஆதி காலத்திலேயே எல்லா நாட்டு இசைக் கலைஞர்களாலும் கையாளப்பட்டு வந்தது. ஆதிவாசிகளின் இசையிலும் பாமரமக்கள் இசையிலும் கூட இவ்விராகம் வழக்கத்தில் இருந்து வருகிறது.
- இந்துஸ்தானி இசையில் *பூப்* என்பது இவ்விராகமே. சர்வ ஸ்வர மூர்ச்சனாகர ஜன்ய இராகம்.
- இவ்விராகத்தின் ரிஷப, காந்தார, பஞ்சம, தைவத, மூர்ச்சனைகளே முறையே மத்தியமாவதி, இந்தோளம், சுத்தசாவேரி, உதயரவிச்சந்திரிக்கா ஆகிய இராகங்களாக ஒலிக்கின்றன. *முல்லைப்பண்* எனக் குறிக்கப்படுவது மோகன இராகமே ஆகும்.
- மாணிக்கவாசகரின் திருவாசகம் தொன்று தொட்டு இந்த இராகத்தில் பாடப்பட்டு வருவது இவ்விராகத்தின் சிறப்பை உணர்த்துகின்றது.
# மோகனம்

## உருப்படிகள்

- வர்ணம் : *"நின்னுக்கோரி"* - ஆதி - பூச்சி ஐயங்கார்.
- கீர்த்தனை : *"ஏன் பள்ளி"* - ஆதி - அருணாசலக் கவிராயர்.
- கிருதி : *"ஸதாபாலய"* - ஆதி - ஜி. என். பாலசுப்பிரமணியம்.
- கிருதி : *"ராராராஜீவ"* - ஆதி - மைசூர் வாசுதேவச்சாரியார்.
- கிருதி : *"நன்னுபாலிம்ப"* - ஆதி - தியாகராஜர்.
# மோகனம்

## மோகன இராகத்தில் அமைந்த திரையிசைப் பாடல்கள்

- *நின்னுகோரி வர்ணம்* :- அக்னி நட்சத்திரம்
- *அண்ணாமலை அண்ணாமலை* :- அண்ணாமலை
# சனவரி 3

## பிறப்புகள்

- கிமு 106 &ndash; சிசெரோ, உரோமை மெய்யியலாளர், அரசியல்வாதி (இ. கிமு 43)
- 1753 &ndash; பழசி இராசா, கோட்டயம்-மலபார் நாட்டின் மன்னர் (இ. 1805)
- 1760 &ndash; கட்டபொம்மன், பிரித்தானிய ஆட்சியை எதிர்த்துப் போரிட்ட மன்னன் (இ. 1799)
- 1793 &ndash; லுக்ரிடியா மோட், அமெரிக்க செயற்பாட்டாளர் (இ. 1880)
- 1831 &ndash; சாவித்ரிபாய் புலே, இந்தியக் கவிஞர், செயற்பாட்டாளர் (இ. 1897)
- 1840 &ndash; தந்தை தமியான், மதப்பரப்புனர் (இ. 1889)
- 1863 &ndash; சுவாமி துரியானந்தர், இராமகிருஷ்ணரின் நேரடிச் சீடர், துறவி (இ. 1922)
- 1883 &ndash; கிளமெண்ட் அட்லீ, ஐக்கிய இராச்சியத்தின் பிரதமர் (இ. 1967)
- 1892 &ndash; ஜே. ஆர். ஆர். டோல்கீன், ஆங்கிலேய எழுத்தாளர் (இ. 1973)
- 1906 &ndash; வில்லியம் வில்சன் மார்கன், அமெரிக்க வானியலாளர், வானியற்பியலாளர் (இ. 1994)
- 1920 &ndash; அப்பாஸ் அலி, இந்திய தேசிய ராணுவ வீரர் (இ. 2014)
- 1925 &ndash; புஷ்பவல்லி, தென்னிந்தியத் திரைப்பட நடிகை (இ. 1991)
- 1929 &ndash; செர்சோ லியோனி, இத்தாலிய இயக்குநர், தயாரிப்பாளர் (இ. 1989)
- 1930 &ndash; ஐ. எஸ். முருகேசன், தமிழ்த் திரைப்பட நடிகர், மோர்சிங் இசைக் கலைஞர் (இ. 2014)
- 1945 &ndash; நாராயணசாமி சீனிவாசன், இந்திய தொழிலதிபர்
- 1953 &ndash; முகமது வாகித் அசன், மாலைத்தீவின் 5வது அரசுத்தலைவர்
- 1956 &ndash; மெல் கிப்சன், அமெரிக்க-ஆத்திரேலிய நடிகர்
- 1966 &ndash; செட்டன் சர்மா, இந்தியத் துடுப்பாளர்
- 1969 &ndash; மைக்கேல் சூமாக்கர், செருமானிய பார்முலா 1 வீரர்
- 1976 &ndash; நிக்கோலஸ் கோன்சலேஸ், அமெரிக்க நடிகர், தயாரிப்பாளர்
- 1989 &ndash; சைந்தவி, தென்னிந்திய கருநாடக இசைப் பாடகி, பின்னணிப் பாடகி
- 1993 &ndash; பெல்லம்கொண்டா சீனிவாஸ், தெலுங்குத் திரைப்பட நடிகர்
- 1993 &ndash; நிக்கி கல்ரானி, தென்னிந்தியத் திரைப்பட நடிகை
# சனவரி 3

## இறப்புகள்

- 236 &ndash; அந்தேருஸ் (திருத்தந்தை)
- 1641 &ndash; செருமையா அராக்சு, ஆங்கிலேய வானியலாளர், கணிதவியலாளர் (பி. 1618)
- 1795 &ndash; சோசியா வெட்ச்வூட், ஆங்கிலேய மட்பாண்ட உற்பத்தியாளர் (பி. 1730)
- 1871 &ndash; குரியாக்கோஸ் எலியாஸ் சாவறா, இந்திய மதகுரு, புனிதர் (பி. 1805)
- 1972 &ndash; பொ. வே. சோமசுந்தரனார், தமிழக உரையாசிரியர்; நாடகாசிரியர் (பி. 1909)
- 1992 &ndash; ஓ. வி. அழகேசன், தமிழக அரசியல்வாதி (பி. 1911)
- 1997 &ndash; பீட்டர் கெனமன், இலங்கை இடதுசாரி அரசியல்வாதி (பி. 1917)
- 2002 &ndash; சதீஷ் தவான், இந்தியப் பொறியாளர் (பி. 1920)
- 2013 &ndash; எம். எஸ். கோபாலகிருஷ்ணன், இந்திய வயலின் கலைஞர் (பி. 1931)
- 2014 &ndash; ம. சா. அறிவுடைநம்பி, தமிழ்ப் பேராசிரியர் (பி. 1954)
- 2018 &ndash; அ. சிவானந்தன், இலங்கைத் தமிழ் ஆங்கில எழுத்தாளர், சமூக, அரசியல் செயற்பாட்டாளர் (பி. 1923)
# சனவரி 3

## சிறப்பு நாள்

- 1966 புரட்சி நினைவு நாள் (புர்க்கினா பாசோ)
# ஆளவந்தான்

***ஆளவந்தான்*** (*Aalavandhan*) 2001 ஆம் ஆண்டு வெளிவந்த தமிழ்த் திரைப்படமாகும்.
* அப்ஹே * என்று ஹிந்தியிலும் மொழி மாற்றம் செய்யப்பட்டும் வெளியிடப்பட்ட இத்திரைப்படத்தில் கமல்ஹாசன், மனிஷா கொய்ராலா மற்றும் பலர் நடித்துள்ளனர்.
# ஆளவந்தான்

## வகை

நாடகப்படம் / திகில்படம்
# ஆளவந்தான்

## கதை

நந்தகுமார் (கமல்ஹாசன்) தனது சித்தியின் கொடுமைகளால் சிறு வயதிலேயே பெண்களை மீது வெறுக்கிறான். சித்தியினைக் கொலை செய்து சிறுவர்களுக்கான மன நோயாளிகள் காப்பகத்திற்கு அழைத்துச் செல்லப்படுகின்றான். நந்தகுமாரின் சகோதரனோ இந்திய இராணுவத்தில் பணியாற்றுபவராகவும் விளங்குகின்றார். தீவிரவாதிகளிடமிருந்து பிணைக்கைதிகளாகப் பிடிக்கப்பட்ட பொது மக்களை விடிவிப்பதற்காகத் தன் உயிரையும் பணயம் வைத்து அவர்களைக் காப்பாற்றவும் செய்கின்றார். திடீரென ஒரு நாள் இவர் தன் மனைவியுடம் நந்துவைப் பார்ப்பதற்கு சிறைச்சாலைக்குச் செல்கின்றார். அங்கு இவரின் மனைவியை பார்த்து கோபம் கொள்கின்றான். பின்னர் அவளைக் கொலை செய்வதற்காகவும் சிந்தனைகளை வளர்க்கின்றான். அனைத்துப் பெண்களையும் சித்தியின் அவதாரங்களாக எண்ணும் மனதைக் கொண்ட நந்து சிறையிலிருந்து தப்பிச் செல்வதற்காக திட்டம் தீட்டுகின்றான்.  
அங்கு தன் நண்பர்களான இருவரிடமும் நாம் மூவரும் சிறையிலிருந்து தப்பிச் செல்லப் போகின்றோம் என்று வஞ்சகமான முறையில் ஆசை காட்டி பின்னர் அவர்களை சிறையிலிருந்து தப்பிச் செல்லும் வழியிலேயே கொலையும் செய்கின்றான் நந்து. பின்னர் அங்கிருந்து தப்பிச் செல்லும் நந்து இறந்துவிட்டான் எனக் கருதும் காவல் துறையினர் நந்து அவன் சகோதரனின் மனைவியைக் கொலை செய்யும்பொருட்டுடன் பல முறை முயற்சிகள் செய்கின்றான். இதனை அறிந்து கொள்ளும் அவன் சகோதரனும் தடுக்க முனைகின்றான். கட்டிடங்கள்,வீடுகள் மூலம் தாவிச் செல்லும் சற்றும் பயமில்லாத நந்து இறுதியில் தன் உயிரை மாய்த்தும் கொள்கின்றான்.
# சில்ரன் ஆப் ஹெவன்

**சொர்க்கத்தின் குழந்தைகள்** (, பாச்சிகா-யெ அசெமான்) என்பது 1997 ஆம் ஆண்டு இரான் நாட்டிலிருந்து பாரசீக மொழியில் வெளிவந்த ஒரு குடும்பத் திரைப்படம் ஆகும். இதனை மசித் மசிதி எழுதி இயக்கியிருந்தார். இத்திரைப்படம் **சில்ரன் ஆப் ஹெவன்** (*Children of heaven*) என்ற தலைப்பில் ஆங்கிலத்தில் மொழிமாற்றம் செய்து வெளியிடப்பட்டது.  
இப்படம் ஒரு சகோதரன் சகோதரி இடையே நிலவும் அன்பு, சகோதரியின் காலணிகள் தொலைந்து விடுவதால் அவர்களுக்கு ஏற்படும் சங்கடங்கள், அதை சமாளிக்க அவர்கள் கையாளும் ருசிகர உத்திகள், இரானில் நிலவும் சமுதாய ஏற்றத்தாழ்வுகள் ஆகியவற்றை குழந்தைகளின் பார்வையிலிருந்தும் நகைச்சுவையுடனும் சித்தரிக்கிறது. இத்திரைப்படத்திற்கு 1998 ஆம் ஆண்டிற்கான சிறந்த பிற மொழித் திரைப்படத்துக்கான அகாதமி விருது கிடைத்தது.
# மனதோடு மழைக்காலம்

**மனதோடு மழைக்காலம்** திரைப்படம் 2006 ஆம் ஆண்டு வெளிவந்த தமிழ்த் திரைப்படமாகும். அற்புதன் இயக்கத்தில் வெளிவந்த இத்திரைப்படத்தில் திரைப்பட நடிகை நித்யதாஸ் தமிழ் திரையுலகிற்கு அறிமுகமானார்.
# மனதோடு மழைக்காலம்

## வகை

நாடகப்படம் / மசாலாப்படம்
# மனதோடு மழைக்காலம்

## கதை

வயது போனவரென்ற காரணத்தினால் அவமானப் பேச்சுக்களுக்கு ஆளாகும் சிவா (ஷாம்) தன்னுடைய பழமை நினைவுகளை அலைமோதச் சிந்திக்கின்றார். தனது கல்லூரியில் படித்த சத்யாவிடம் (நித்யதாஸ்) நெருங்கிய தோழனாக இருந்ததனையும் பின்னைய காலங்களில் சத்யாவின் பெற்றோர் அவர்கள் காதலர்கள் என்ற தவறான கூற்றினை தெரிவிக்கும் போது கோபம் கொள்கின்றார் சிவா. இவர்களிடையே இருப்பது காதல் அதனால் தனக்கு மணமாக இருந்த காதலியைச் சிவாவிற்காக விட்டிக் கொடுக்க நினைக்கின்றார் கார்த்திக் (ஜெய் சூர்யா) ஆனால் அவர்கள் வெறும் நண்பர்களே என அறிந்து அனைவரும் புரிந்தும் கொள்கின்றனர். இதற்கிடையில் சிவாவைக் காதலித்த பெண்ணான ஸ்ருதியையே சிவா திருமணமும் செய்து கொள்கின்றார். ஆனால் குழந்தையொன்றினைப் பெற்றெடுத்த பின்னர் அவர் இறக்கவே நொந்து போகின்றார் சிவா. பின்னர் அவர் வயதானபின்னர் சத்யா நோய்வாய்ப்பட்டு இறக்கவே சத்யாவின் கணவரான கார்த்திக்கிற்கு ஆறுதல் கூறுகின்றார் சிவா. சிவாவின் மகனோ சிவாவை வெளியில் விரட்டுவதற்காக தனக்கு வேலை மாற்றம் வந்திருப்பதாக பொய்யொன்றினையும் கூறுகின்றான். இதனால் வருத்தப்படும் சிவாவுக்கு ஆறுதலாக அவரின் உயிரினும் மேலாக மதித்த தோழியான சத்யாவின் கணவர் விளங்குகின்றார்.
# குட்டி (2001 திரைப்படம்)

**குட்டி** (*Kutty*) (2001) ஆம் ஆண்டு தமிழில் வெளிவந்த திரைப்படமாகும். ஜானகி விஸ்வநாதன் இயக்கிய நாடகத் திரைப்படமான . இதில் ரமேஷ் அரவிந்த், கௌசல்யா, நாசர், ஈஸ்வரி ராவ் மற்றும் எம்.என். ராஜம் உள்ளிட்ட பலர் துணை வேடங்களில் நடித்துள்ளனர். இப்படத்திற்கு இளையராஜா இசையமைத்துள்ளார். திரைப்படம் வெளியானதும் பரவலான விமர்சனங்களைப் பெற்றது.
# குட்டி (2001 திரைப்படம்)

## கதை

குட்டி தனது கிராமத்தில் பெற்றோர்களின் செல்ல மகளாக வளர்க்கப்படுகின்றாள். இடையே அவளின் தந்தை விபத்தில் இறந்து போகிறார். நகரத்தில் வேலை ஒன்று இருப்பதனை அறியும் இவளின் தாயாரின் சொற்கேட்டு அங்கு ஒருவரின் வீட்டில் பணிப்பெண்ணாக வேலைக்கு அமர்த்தப்படுகின்றாள். அங்கு பல கொடுமைகளுக்கும் ஆளாகின்றாள் குட்டி இருப்பினும் அங்கு பலசரக்குக் கடை வைத்திருந்த ஒருவனிடம் அவ்வீட்டில் எஜமானி அம்மாவின் தாயார் பல முறை அடிப்பதாகவும் கூறுகின்றாள். இதனைக் கேட்டு தனது பெற்றோர்களுக்கு மடல் ஒன்றினையும் அனுப்பி வைக்கச் சொல்லுகின்றாள் குட்டி ஆனால் ஊரின் பெயரினை ஞாபகம் வைத்திருக்கத் தவறியதால் மடலை அனுப்பமுடியாமலும் போய்விடுகின்றது. பின்னர் அக்கடையருகே வந்திருக்கும் காடையன் ஒருவன் கண்ணில் குட்டியும் அகப்படுகின்றாள். ஒரு நாள் யாருக்கும் தெரியாதவண்ணம் அவளை அவளின் ஊருக்கே அழைத்துச் செல்வதாகப் பொய்யொன்றினைக் கூறி விலைமாதுவாக விற்கவும் செய்கின்றான் அக்கொடியவன்.
# குட்டி (2001 திரைப்படம்)

## விருதுகள்

குட்டி திரைப்படம் வெளியானதிலிருந்து பின்வரும் விருதுகளை வென்றுள்ளது.
**2002 கெய்ரோ சிறுவர்களுக்கான சர்வதேச திரைப்பட விழா (எகிப்து)**
- வென்ற விருது - சிறப்பு விருது  
**2002 தேசிய திரைப்பட விருது (இந்தியா)**
- வென்ற விருது - சில்வர் லோட்டஸ் விருது- சிறந்த குழந்தை நட்சத்திரம்- பி.சுவேதா
- வென்ற விருது - சில்வர் லோட்டஸ் விருது - சிறப்பு விருது- இயக்குநர் - ஜானகி விஷ்வனாதன்
# குட்டி (2001 திரைப்படம்)

## இதனையும் காண்க

- குட்டி (2010 திரைப்படம்)
# முடக்குக் காய்ச்சல்

**முடக்குக் காய்ச்சல்**, **முடக்கம்மை**, **டெங்குக் காய்ச்சல்** (*Dengue fever*), அல்லது **எலும்பு முறிவுக் காய்ச்சல்** மனிதர்களிடையே டெங்கு வைரசால் ஏற்படும் ஒரு அயனமண்டலத் தொற்றுநோய் ஆகும், இது கொசுக்களால் பரவுகிறது. இந்நோய் வந்தால் கடும்காய்ச்சலுடன் கடுமையான மூட்டு வலி, தசை வலி, தலைவலி, தோல் நமைச்சல் போன்ற உணர்குறிகள் ஏற்படும். தொற்றுநோய் தீவிரமடைந்த நிலையில் உயிருக்குத் தீங்கு விளைவிக்கும் டெங்கு **குருதிப்போக்குக் காய்ச்சல்** (கடுமையான குருதிப்போக்கை ஏற்படுத்தும்) மற்றும் **டெங்கு அதிர்ச்சிக் கூட்டறிகுறி** என்பன உண்டாகும். இது உயிர் ஆபத்துகளை விளைவிக்கக் கூடிய ஒரு கொடிய நோயாகும். இது உடலை மிகவும் வருத்தும் நோய் ஆகையால் எலும்பை முறிக்கும் காய்ச்சல் (breakbone fever) எனவும் அழைக்கப்படும்.  
வடக்கு ஆர்ஜெண்டீனா, வடக்கு அவுஸ்திரேலியா, பங்களாதேஷ், பார்படோஸ், பொலிவியா, பெலிஸ், பிரேசில், கம்போடியா, கொலம்பியா, கோஸ்ட்டா ரிக்கா, கியூபா, பிரான்ஸ், கெளதமாலா, குயான, ஹெயிட்டி, இந்தியா, இந்தோனேசியா, இலங்கை போன்ற வறண்ட, உலர் வெப்ப வலய நாடுகளில் இந்த நோய் பெரும்பாலும் பரவுகின்றது.
# முடக்குக் காய்ச்சல்

## நோய்க் காரணி

### தீநுண்மவியல்

முடக்கம்மை (டெங்குக்) காய்ச்சலின் நோய்க்காரணி ஒரு தீநுண்மம் (வைரசு) ஆகும். இது ஒரு ஆர்.என்.ஏ தீநுண்மம் ஆகும். இது மஞ்சட் தீநுண்மக் குடும்பம், மஞ்சள் தீநுண்மப் பேரினத்தைச் (இலங்கை வழக்கு: இனம்) சார்ந்தது. மஞ்சள் காய்ச்சல் தீநுண்மம், மேற்கு நைல் தீநுண்மம், யப்பானிய மூளையழற்சித் தீநுண்மம் போன்றனவும் மஞ்சள் தீநுண்மப் பேரினத்தில் அடங்குகின்றன. இவை நோய்க்காவிகளால் காவப்பட்டு ஒருவரிடமிருந்து இன்னொருவருக்கு பரப்பப்படுகின்றது. பெரும்பாலும் கணுக்காலிகளால் (கொசுக்கள் அல்லது தெள்ளுகள்) காவப்படுகின்றன, எனவே கணுக்காலிகள் காவும் தீநுண்மங்கள் எனும் ஆங்கிலப் பெயரைச் சுருக்கியதன் மூலம் உருவான (arbo: arthropod-borne viruses) ஆர்போ எனும் பெயர்கொண்டும் அழைக்கப்படுகின்றன.  
டெங்குத் தீநுண்மத்தின் மரபணுத்தொகை 11,000 நியூக்கிளியோட்டைடு அடிக்கூறுகளைக் கொண்டுள்ளது, இவை மூன்று வெவ்வேறு புரத மூலக்கூறுக்களை (C, prM, E) உருவாக்குவதில் மரபணுக்குறியாகப் பயன்படுகின்றன, இப்புரத மூலக்கூறுகளே தீநுண்மத் துகளை உருவாக்குகின்றன. ஏனைய ஏழு வகையான புரத மூலக்கூறுகள் (NS1, NS2a, NS2b, NS3, NS4a, NS4b, NS5) தொற்றுநோய்க்கு உட்பட்டவரின் உயிரணுக்களில் தீநுண்மத்தின் பெருக்கத்துக்குத் தேவைப்படுகின்றது.  
டெங்குத் தீநுண்மத்தின் இனத்தில் நான்குவகையான குருதிப்பாய (serotype) வகைகள் (DENV-1, DENV-2, DENV-3, DENV-4) உள்ளன
# முடக்குக் காய்ச்சல்

## நோயின் அறி உணர்குறிகள்

முதன்முதலில் நோயின் தொற்றுக்குள்ளானவர் பெரும்பாலும் ( 50 – 90%) அறி உணர்குறிகளின்றிக் காணப்படுவர், அல்லது கேடில்லாத காய்ச்சல் மட்டுமே இருக்கும், ஏனையோர் டெங்குவின் மரபார்ந்த அறிகுறிகளைக் கொண்டிருப்பர், அவையாவன: திடீரென அதிகரித்துச் செல்லும் மிகையான காய்ச்சல், தலைவலி, கண் பின்பகுதி வலி, உடல்வலி (தசை, எலும்பு வலி), களைப்பு, வாந்தி, குமட்டல், தொண்டைப்புண், சுவையில் மாற்றம், தோல் தடித்து சிவப்படைந்து சினைப்பு உண்டாதல். இவர்களுள் சிறிய பகுதியினர் (5%) நோய் கடுமையாகிக் காணப்படுவர்.
# முடக்குக் காய்ச்சல்

## நோயின் அறி உணர்குறிகள்

### நோயின் பருவங்கள்

நோயின் பருவங்களை மூன்றாகப் பிரிக்கலாம்: காய்ச்சல், கடுமையான பருவம், மீள்நிலைப் பருவம்.
நோயரும்பு காலப் பகுதியை அடுத்து, முக்கிய அறிகுறியான காய்ச்சல் உடனே தோன்றி மிகையாகும். உடல் வெப்பநிலை 40&nbsp;°C (104&nbsp;°F)க்கு மேற்செல்லும், இதனுடன் கடுமையான தலைவலி, குறிப்பாகக் கண்களின் பிற்புறத்தே வலி தோன்றும். பொதுவாகக் காய்ச்சல் இரண்டு தொடக்கம் ஏழு நாட்களுக்கு நீடிக்கும்.
இப்பருவத்திலே ஏனைய அறிகுறிகள் காணப்படும். அவையாவன:  
- தலைவலி
- கண் பின்புற வலி
- பொதுவான உடல் வலி (தசை வலி, மூட்டு வலி)
- குமட்டலும் வாந்தியும்
- வயிற்றுக்கடுப்பு
- தோல் சினைப்பு: அடி முட்டிகளில் பொதுவாகவும், சிலருக்கு உடல் முழுதுமே அரிப்பு ஏற்படலாம்
- பசியின்மை
- தொண்டைப்புண்
- மிதமான குருதிப்போக்கு (பல் ஈறுகளிலிருந்து குருதி வடிதல், மூக்கிலிருந்து குருதி வடிதல், மாதவிடாய் மிகைப்பு, சிறுநீரில் குருதி போதல், குருதிப்புள்ளிகள்—petechiae)
- நிணநீர்க்கணு வீக்கம்
- வெள்ளை அணுக்கள், குருதிச் சிறுதட்டுக்கள் குறைதல்  
காய்ச்சல் தொடங்கியுள்ள காலப்பகுதியில் தோல் நமைச்சல், சினைப்பு தோன்றக்கூடும். முதல் அல்லது இரண்டாம் நாள் (காய்ச்சல் மற்றும் மற்றைய அறிகுறிகள் தோன்றியதிலிருந்து) தோலின் சில பகுதிகள் சிவப்பு நிறமாக மாறும். அடுத்த 4-7 நாட்களில் சின்னமுத்து நோயில் உண்டாகும் சினைப்பைப் போன்று சிறிய சிறிய சிவப்பாலான புள்ளிகள் போன்ற தோற்றம் பெறும். முதலில் உடலிலும் பின்னர் முகத்திலும் நமைச்சல் தோன்றும். இந்நிலையில் குருதி நுண் குழாயில் (குருதி மயிர்த்துளைக்குழாய்) கசிவு ஏற்பட்டு வாய், மூக்கு போன்ற பகுதிகளில் சிறியளவிலான குருதிப்போக்கு உண்டாகாலாம்.  
சிலருக்கு இந்நோய் கடுமையான பருவத்தைக் கொண்டிருக்கும். காய்ச்சல் முடிவடைந்த பின்னர் ஏற்படும் இப்பருவம் ஓரிரு நாட்கள் நீடிக்கும். இப்பருவத்தில் உடலில் நீர்மத்தேக்கம் ஏற்படும். குருதி நுண் குழாயின் ஊடுபுகவிடும் தன்மை அதிகரித்து கசிவு ஏற்படலால் நெஞ்சறை, வயிற்றுப் பகுதிகளில் நீர்மத்தேக்கம் உண்டாகின்றது. குருதியழுத்தமானியின் குருதியடக்குவடத்தை ஏறத்தாழ 100 மில்லிமீட்டர் இரசம் அழுத்தத்தில் ஐந்து நிமிடங்களுக்கு மேற்கையில் வைத்திருக்க வேண்டும், பின்னர் அவ்விடத்தில் சிவப்புப் புள்ளிகள் தோன்றுகின்றனவா என்பதை அவதானிக்க வேண்டும், அதிக எண்ணிக்கையிலான புள்ளிகள் தோன்றின் குருதியடக்குவடப் பரிசோதனை நேரானது, அதாவது டெங்கு குறித்த நபருக்கு இருக்கலாம் என்று அறியலாம். சிக்குன்குனியா நோயிலிருந்து டெங்குவை வேறுபடுத்தலில் சிக்கல்கள் உள்ளது என்பது குறிப்பிடத்தக்கது.
# முடக்குக் காய்ச்சல்

## நோயின் அறி உணர்குறிகள்

### ஆய்வுகூடப் பரிசோதனை

ஆய்வுகூடப் பரிசோதனையில் முழுமையான குருதியணுக்கள் எண்ணிக்கை கணக்கில் எடுக்கப்படும், நோயின் ஆரம்பகாலத்தில் வெண்குருதியணுக்கள் குறைவடைவதை அவதானிக்கலாம், அதன் பின்னர் குருதிச் சிறுதட்டுகள் குறைவது (< 100 x 10<sup>9</sup>/லீட்டர்) தோன்றும்..
# முடக்குக் காய்ச்சல்

## தடுப்பு முறைகள்

டெங்கு காய்ச்சலை உண்டாக்கும் தீ நுண்மத்தில் நான்கு குருதிப்பாய வகைகள் உண்டு எனவே ஒருத்தருக்கு நான்கு முறைகள் இக்காய்ச்சல் வரக்கூடும். இதனால் டெங்கு காய்ச்சலுக்கான தடுப்பூசி முறை இன்னமும் ஆய்வில் உள்ளது. தடுப்பூசி இல்லாத காரணத்தால் டெங்கு நோயைப் பரப்பும் கொசுவிலிருந்து பாதுகாத்துக் கொள்வதே இன்றியமையாத தடுப்பு முறையாகும்.  
கொசு (ஏடிசு) உருவாகாமல் தடுப்பதற்கு சுற்றுப்புறத்தைத் தூய்மையாக வைத்துக்கொள்தல், அவற்றின் வதிவிடத்தை முற்றுமுழுதாக அழித்தல், வதிவிடத்தில் இனம்பெருகாது கட்டுப்படுத்தல் என்பன முக்கியமானது.
# முடக்குக் காய்ச்சல்

## ஆராய்ச்சிகள்

டெங்கு நோயைத் தடுக்க அல்லது ஒழிக்கப் பல ஆராய்ச்சிகள் உலகின் பல பாகங்களிலும் செய்யப்பட்டு வருகின்றன. நோய்க்காவிகளின் கட்டுப்பாடு, தீநுண்மத்துக்கான (வைரசுக்கான) தடுப்பு மருந்து உருவாக்கம், வைரசுக்கெதிரான மருந்துகள் கண்டுபிடிப்பு எனப் பல வழிகளிலும் ஆராய்ச்சியாளர்கள் தமது முயற்சியை மேற்கொண்டு வருகின்றனர்.  
கப்பி (guppy) எனும் ஒருவகை மீன்வகைகளை தேங்கிக் கிடக்கும் நீர்நிலைகளில் வளர்ப்பது, அவை கொசுக்களின் குடம்பிகளைத் தின்னுவது மூலம் கொசுக்களின் இனவிருத்தி கட்டுப்படுத்தப்படுகின்றது. இம்முயற்சி ஓரளவு வெற்றியைத் தந்துள்ளதென அறியப்படுகின்றது.
# முடக்குக் காய்ச்சல்

## முன்னெச்சரிக்கை அமைப்பு

டெங்குக் காய்ச்சல் பரவுவதற்கான வாய்ப்பைச் சுமார் 16 வாரங்களுக்கு முன்பாகவே கண்டறிந்து, முன்னெச்சரிக்கை விடுப்பதற்கான அமைப்பைச் சிங்கப்பூரைச் சேர்ந்த யின் லிங் ஹி வடிவமைத்து வருகிறார். வெப்பநிலையில் ஏற்படும் மாற்றங்களைக் கண்காணிப்பதன் மூலம் டெங்கு காய்ச்சலுக்கு காரணமாகும் கிருமிகளின் நிலையை அறிய முடியும் என்பதே அவரது முக்கிய கண்டுபிடிப்பு.
# த ரெட் வயலின்

**ரெட் வயலின்** 1998 ஆம் ஆண்டு வெளிவந்த ஒரு கனேடியத் திரைப்படம் ஆகும். இப்படம் அமெரிக்க நகர்ப்பட அகாதமியின் (ஆஸ்கார் விருது) சிறந்த திரை இசை விருது பெற்றது. இக்கதையின் மையமாகத் திகழ்கின்ற ஒரு வயலின் மூன்று நூற்றாண்டுகளில் ஐந்து நாடுகளின் வழியாய் பலதரப்பட்ட கதாபாத்திரங்களின் வாழ்க்கையைத் தொட்டுச் செல்வதை இப்படம் சித்தரிக்கின்றது. கதை நிகழ்கின்ற தருணத்திற்கு ஏற்றாற் போல அந்நாட்டின் மொழியில் (இத்தாலி, ஜெர்மன் மொழி, பிரெஞ்சு, ஆங்கிலம் மற்றும் மேன்டரின்) வசனம் அமைக்கப்பட்டிருப்பது இப்படத்தின் சிறப்பம்சமாகும்.
# த ரெட் வயலின்

## விருதுகள்

- சிறந்த அசல் இசையிற்கான ஆஸ்கார் விருது
# அக்டோபர் 16

## பிறப்புகள்

- 1700 &ndash; ஊத்துக்காடு வெங்கட சுப்பையர், கருநாடக இசைக் கலைஞர் (இ. 1765)
- 1758 &ndash; நோவா வெப்ஸ்டர், அமெரிக்க அகராதியியலாளர் (இ. 1843)
- 1854 &ndash; ஆஸ்கார் வைல்டு, ஐரிய எழுத்தாளர் (இ. 1900)
- 1873 &ndash; இலெவ் சுகாயெவ், உருசிய வேதியியலாளர் (இ. 1922)
- 1878 &ndash; வள்ளத்தோள் நாராயண மேனன், மலையாள எழுத்தாளர் (இ. 1958)
- 1881 &ndash; மு. கதிரேசச் செட்டியார், தமிழகத் தமிழறிஞர் (இ. 1953)
- 1886 &ndash; டேவிட் பென்-குரியன், இசுரேலின் 1வது பிரதமர் (இ. 1973)
- 1890 &ndash; மரியா கொரெற்றி, இத்தாலியப் புனிதர் (இ. 1902)
- 1916 &ndash; திக்குறிசி சுகுமாரன், மலையாளத் திரைப்பட இயக்குநர், நடிகர், தயாரிப்பாளர் (இ. 1997)
- 1918 &ndash; லூயி அல்தூசர், அல்சீரிய-பிரான்சிய மெய்யியலாளர் (இ. 1990)
- 1923 &ndash; புலியூர்க் கேசிகன், தனித்தமிழ் எழுத்தாளர், உரையாசிரியர், மொழிபெயர்ப்பாளர், இதழாளர், சொற்பொழிவாளர் (இ. 1992)
- 1923 &ndash; சிறில் பொன்னம்பெரும, இலங்கை அறிவியலாளர், வேதியியலாளர் (இ. 1994)
- 1925 &ndash; ஏஞ்சலா லேன்சுபரி, அமெரிக்க-ஆங்கிலேய நடிகை
- 1927 &ndash; கூன்டர் கிராசு, நோபல் பரிசு பெற்ற செருமானிய எழுத்தாளர் (இ. 2015)
- 1946 &ndash; நவீன் பட்நாய்க், ஒரிய இந்திய அரசியல்வாதி
- 1948 &ndash; ஹேம மாலினி, இந்திய நடிகை, இயக்குநர், தயாரிப்பாளர், அரசியல்வாதி
- 1949 &ndash; கிரேசி மோகன், தென்னிந்திய நடிகர், நாடகாசிரியர் (இ. 2019
- 1963 &ndash; சூசை, கடற்புலிகளின் தலைவர் (இ. 2009)
- 1975 &ndash; ஜாக் கலிஸ், தென்னாப்பிரிக்கத் துடுப்பாளர்
- 1977 &ndash; ஜான் மேயர், அமெரிக்கப் பாடகர், இசைக் கலைஞர்
- 1990 &ndash; அனிருத் ரவிச்சந்திரன், இந்திய நடிகர், பாடகர்
# அக்டோபர் 16

## இறப்புகள்

- 1799 &ndash; கட்டபொம்மன், பாஞ்சாலங்குறிச்சி மன்னன், விடுதலைப் போராட்ட வீரர் (பி. 1760)
- 1946 &ndash; ஆல்பிரட் ரோசன்பெர்க், எசுத்தோனிய அரசியல்வாதி, நியூரம்பெர்க் தீர்ப்பாயத்தினால் மரணதண்டனைக்கு உள்ளாக்கப்பட்டவர் (பி. 1893)
- 1951 &ndash; லியாகத் அலி கான், பாக்கித்தானின் 1வது பிரதமர் (பி. 1895)
- 1956 &ndash; ஜூல்ஸ் ரிமெட், பிரான்சியத் தொழிலதிபர் (பி. 1873)
- 1974 &ndash; செம்பை வைத்தியநாத பாகவதர், கருநாடக இசைப் பாடகர் (பி. 1895)
- 1981 &ndash; ஆர். முத்துராமன், தமிழகத் திரைப்பட நடிகர் (பி. 1929)
- 1998 &ndash; ஜான் பாஸ்டல், அமெரிக்கக் கணினியியலாளர் (பி. 1943)
# அக்டோபர் 16

## சிறப்பு நாள்

- ஆசிரியர் நாள் (சிலி)
- மயக்கவியல் நாள்
- உலக உணவு நாள்
# யாகூலிகன்ஸ்!

**யாகூலிகன்ஸ்!** யாகூவின் சிறுவர்களுக்கான இணையவாயில் (வெப்போட்டல்) ஆகும். இதிலுள்ள ஆக்கங்கள் யாகூப் பணியாளர்களினால் பொருத்தமான தலைப்புகளின் கீழ் உருவாக்கப் பட்டவை. இத்தளமானது கணினி விளையாட்டுக்கள், மின்மடல்கள், திரைப்படங்கள், தினமொரு தகவல் மற்றும் ஆசிரியர்களுக்கும் பெற்றோர்களுக்குமான கல்வி வழிகாட்டிகள் போன்ற அம்சங்களைக் கொண்டுள்ளது.
# யாகூலிகன்ஸ்!

## வெளியிணைப்புகள்

- யாகூலிகன்ஸ்!
# இரண்டாம் இராஜேந்திர சோழன்

**இரண்டாம் இராஜேந்திர சோழன்** (*Rajendra Chola II*) முதலாம் இராஜேந்திர சோழனின் இரண்டாவது மகனும், முதலாம் இராஜராஜ சோழனின் பேரனும் ஆவான். சோழ மன்னனாயிருந்த இவனது அண்ணன் சாளுக்கியமன்னனான முதலாம் சோமேசுவரனுடனான போரொன்றில் கொல்லப்பட, போரைத் தொடர்ந்து நடத்திச் சோழர்களின் தோல்வியைத் தவிர்த்தவன் இவன். பொ.ஊ. 1054 இல் போர்க் களத்திலேயே சோழ நாட்டின் அரசனாக முடி சூட்டிக்கொண்ட இவன் 1064 ஆம் ஆண்டுவரை ஆட்சி நடத்தினான்.  
இவன் காலத்திலும், மேற்குச் சாளுக்கியருடனான சோழரின் பகைமை நீடித்திருந்தது. அவர்களுடன் போரிட்டு வெற்றியும் பெற்றுள்ளான். கீழைச் சாளுக்கியருடனான உறவு நல்ல நிலையில் இருந்தது. தனது மகளான மதுராந்தகி என்பவள் கீழை சாளுக்கிய இளவரசனான இராசேந்திரன் என்பவனை மணந்திருந்தாள். இவர்களுக்குப் பிறந்தவனே முதலாம் குலோத்துங்கன் என்ற பெயருடன் சோழ நாட்டு அரசனாகி, சாளுக்கிய சோழ மரபு வழியை உருவாக்கியவன்.  
இரண்டாம் இராஜேந்திரனைத் தொடர்ந்து, அவனுடைய தம்பியான வீரராஜேந்திரன் சோழ மன்னனானான்.
# குருதிப்புனல் (திரைப்படம்)

**குருதிப்புனல்** (Kuruth  
ipunal) 1995 ஆம் ஆண்டு வெளிவந்த தமிழ்த் திரைப்படமாகும். பி. சி. ஸ்ரீராம் இயக்கத்தில் வெளிவந்த இத்திரைப்படத்தில் கமல்ஹாசன், அர்ஜுன், கௌதமி, நாசர் போன்ற பலர் நடித்துள்ளனர். இப்படம் தமிழ், தெலுங்கு என இரண்டு மொழியிலும் எடுக்கப்பட்டதாகும். தெலுங்கு மொழியில் **துரோகி** எனும் பெயரில் வெளியானது. பாடல்களே இல்லாமல் வெளிவந்த இத்திரைப்படம் 1995 ஆம் ஆண்டிற்கான ஆஸ்கார் விருதிற்காக இந்தியா சார்பில் பரிந்துரைக்கப்பட்டது குறிப்பிடத்தக்கது. ரோடெர்டாம் சர்வதேச திரைப்பட விழாவில் இத்திரைப்படம் காண்பிக்கப்பட்டதும் குறிப்பிடத்தக்கது.
# குருதிப்புனல் (திரைப்படம்)

## கதை

ஆதி நாராயணனும் (கமல்ஹாசன்) அப்பாசும் (அர்ஜுன்) காவல் துறை அதிகாரிகள். தீவிரவாத அமைப்பொன்றின் தலைவனான பத்ரி (நாசர்) குழுவினுள் காவல் துறையினரைச் சேர்ந்த இருவர் வேவுபார்ப்பதற்காக அனுப்பப்படுகின்றனர். மேலும் பத்ரியினை ஒரு சம்பவத்தில் கைது செய்து கொள்ளும் ஆதி நாராயணன் தீவிரவாதக் குழுக்கள் பற்றியும் விசாரணைகள் நடத்துகின்றார். ஆனால் அவரே அத்தீவிரவாத குழுக்களின் தலைவரென்பதனை அறியவும் இல்லை ஆதி. பின்னர் அறிந்து கொண்டபோது ஆதியின் குடும்பத்திற்கு தீங்குகள் விளைகின்றன. ஆதியின் மகன் தீவிரவாதிகளின் அதிஉயர் ஆயுதமொன்றினால் தாக்கப்பட்டுக் காயமடைகின்றான். இதனை அறிந்து கொள்ளுன் ஆதி பத்ரியினைக் கொலை செய்யப்போவதாகவும் பயமுறுத்துகின்றார். இதனைப் பார்த்துப் பயப்படாத பத்ரி ஆதியின் குடும்பத்தாருக்குத் தீங்கு விளையப் போகின்றது எனக் கூறுகின்றார். அவர் தான் தீவிரவாதிகளின் தலைவன் என்பதனை அறியாத ஆதி அவரை விடுதலையும் செய்கின்றார். இதனைத் தொடர்ந்து தீவிரவாதிகளின் இடத்திற்குச் சென்ற இரு காவல்துறையினர் கொடுத்த தகவல்கள் அடிப்படையில் அத்தீவிரவாதிகளின் இடத்தினை நோக்கிச் செல்கின்றார் அப்பாஸ் அங்கு அவர் பத்ரியால் கைது செய்யப்பட்டு கொலையும் செய்யப்படுகின்றார். பின்னர் அப்பாஸைத் தேடிச் செல்லும் ஆதி அங்கு இருக்கும் வேவு பார்க்கும் காவல்துறையினரைச் சந்தித்துக் கொள்ளவே இதனை அறிந்து கொண்டு உள்ளே நுழைய முனைந்த தீவிரவாதிகளிடமிருந்து அவ்வேவு பார்ப்பவர்களை அடையாளம் காட்டாத வண்ணமிருப்பதற்காகத் தன்னைச் சுடவும் சொல்கின்றார் ஆதி. அவ்வாறே அக்காவல்துறை அதிகாரியும் செய்கின்றார்.
# குருதிப்புனல் (திரைப்படம்)

## நடிகர்கள்

- கமல்ஹாசன் - ஆதி நாராயணன் (ஐபிஎஸ்)
- அர்ஜுன் - அப்பாஸ் (ஐபிஎஸ்)
- நாசர் - பத்ரி
- கௌதமி - சுமித்ரா
- கீதா - ஜீனத்
- கே. விஸ்வநாத் - சீனிவாசன் ஐபிஎஸ்
- நிழல்கள் ரவி
- சுபலேகா சுதாகர் - சூரி
- அனுசா - மாலா
- 'பசி' சத்யா
- அஜய் ரத்னம் - சாவித்திரி கிருஷ்ணன் (ஆர். பி. ஜி) பயன்படுத்தும் தீவிரவாதி
- அரவிந்த் கிருஷ்ணா - சிவா
# குருதிப்புனல் (திரைப்படம்)

## தயாரிப்பு

இப்படம் இந்தியில் வெளியான *த்ரோஹ்கால்* என்கிற படத்தின் மறு உருவாக்கமாகும். இந்தி வடிவத்தின் இயக்குநர் கோவிந்த் நிஹ்லானி, கமல் மற்றும் ஸ்ரீராமை 'த்ரோஹ்கால்' திரையிடலுக்கு அழைத்தார். இந்தியில் ஓம் பூரி மற்றும் நசிருதீன் ஷா ஆகியோர் நடித்திருந்தனர். படம் பார்த்ததும் தனக்குள் எழுந்த உணர்ச்சி குறித்து இன்று வரை விவரிக்க முடியவில்லை என்கிறார் ஸ்ரீராம். பார்த்து முடித்ததும், படத்தை தமிழில் மறு உருவாக்கம் செய்வோம் என்று கமல் உடனடியாகச் சொல்ல, அதுவே சிறந்தது என்றாராம் ஸ்ரீராம்.
# குருதிப்புனல் (திரைப்படம்)

## வெளியீடு மற்றும் விமர்சனம்

*குருதிப்புனல்* 23 அக்டோபர் 1995 தீபாவளி பண்டிகை அன்று வெளியானது. தெலுங்கில் *துரோகி* 26 அக்டோபர் 1995 அன்று வெளியானது. பாடல்களே இல்லாமல் வெளியான ஒரு சில தமிழ்த் திரைப்படங்களில் இதுவும் ஒன்றாகும். ரோடெர்டாம் சர்வதேச திரைப்பட விழாவில் இத்திரைப்படம் திரையிடப்பட்டு காண்பிக்கப்பட்டது.  
இந்தியை விட தமிழில் இப்படம் நல்ல வரவேற்பைப் பெற்றது. குருதிப்புனலைப் பார்த்த அசல் வடிவத்தின் இயக்குநர் கோவிந்த் நிஹ்லானி, "அசலான ஒரு மறு ஆக்கம் படம்" என்று சொன்னதைத்தான் பி.சி.ஸ்ரீராம் பெரிய பாராட்டாகப் பார்க்கிறார்.
# குருதிப்புனல் (திரைப்படம்)

## விருதுகள்

68வது சிறந்த சர்வதேச திரைப்படத்திற்கான அகாதமி விருதுக்கு இப்படம் இந்தியாவின் சார்பில் பரிந்துரைக்கப்பட்டது.  
- சிறந்த தமிழ் நடிகருக்கான பிலிம்பேர் விருது - கமல்ஹாசன்
- சினிமா எக்ஸ்பிரஸ் விருது - சிறந்த திரைப்படம்
# சனவரி 2

## பிறப்புகள்

- 1873 &ndash; லிசியே நகரின் தெரேசா, பிரான்சியக் கத்தோலிக்கப் புனிதர் (இ. 1897)
- 1888 &ndash; எம். ஆர். சேதுரத்தினம், தமிழக அரசியல்வாதி
- 1914 &ndash; நூர் இனாயத் கான், உருசிய-ஆங்கிலேய உளவாளி (இ. 1944)
- 1920 &ndash; ஐசாக் அசிமோவ், உருசிய-அமெரிக்க வேதியியலாளர், எழுத்தாளர் (இ. 1992)
- 1920 &ndash; ஜார்ஜ் எர்பிக், அமெரிக்க வானியலாளர் (இ. 2013)
- 1935 &ndash; க. நவரத்தினம், இலங்கை அரசியல்வாதி
- 1938 &ndash; செ. இராசு, தமிழகக் கல்வெட்டறிஞர், தொல்லியலாளர், நூலாசிரியர் (இ. 2023)
- 1940 &ndash; எஸ். ஆர். ஸ்ரீனிவாச வரதன், இந்திய-அமெரிக்கக் கணிதவியலாளர்
- 1940 &ndash; அ. சண்முகதாஸ், இலங்கை கல்வியாளர், தமிழறிஞர்
- 1943 &ndash; ஜேனட் அக்கியூழ்சு மத்தேய், துருக்கிய-அமெரிக்க வானியலாளர் (இ. 2004)
- 1943 &ndash; பாரிசு மான்கோ, துருக்கிய பாடகர், தயாரிப்பாளர் (இ. 1999)
- 1960 &ndash; ராமன் லம்பா, இந்தியத் துடுப்பாட்ட வீரர் (இ. 1998)
- 1961 &ndash; கேணல் கிட்டு, விடுதலைப் புலிகளின் தளபதி (இ. 1993)
- 1964 &ndash; ருமேஸ் ரத்னாயக்க, இலங்கைத் துடுப்பாளர்
# சனவரி 2

## இறப்புகள்

- 1782 &ndash; கீர்த்தி ஸ்ரீ ராஜசிங்கன் - கண்டியின் கடைசி அரசன்.
- 1892 &ndash; ஜார்ஜ் பிடெல் ஏரி, ஆங்கிலேய கணிதவியலாளர், வானியலாளர் (பி. 1801)
- 1960 &ndash; தி. வை. சதாசிவ பண்டாரத்தார், தமிழக வரலாற்று அறிஞர் (பி. 1892)
- 1960 &ndash; சி. ஆர். நாராயண் ராவ், இந்திய விலங்கியல் மருத்துவர், ஊர்வனவியலாளர் (பி. 1882)
- 1984 &ndash; யெவ்கேனி கிரினோவ், சோவியத்-உருசிய வானியலாளர், புவியியலாளர் (பி. 1906)
- 1988 &ndash; வரதராஜன் முதலியார், இந்தியக் கொள்ளை, கடத்தல் காரர் (பி. 1926)
- 1989 &ndash; சப்தர் ஆசுமி, இந்திய நடிகர், இயக்குநர் (பி. 1954)
- 2012 &ndash; கே. ஜே. சரசா, தமிழ்நாட்டின் பரத நாட்டிய ஆசிரியை, முதலாவது பெண் நட்டுவனார்
- 2013 &ndash; கெர்டா லெர்னர், ஆத்திரிய-அமெரிக்க வரலாற்றாளர், எழுத்தாளர் (பி. 1920)
- 2016 &ndash; அ. பூ. பர்தன், இந்திய அரசியல்வாதி (பி. 1924)
- 2024 &ndash; காட்பிரீடு மூன்சென்பெர்கு, செருமானிய இயற்பியலாளர் (பி. 1940)
# சனவரி 2

## சிறப்பு நாள்

- மூதாதையர் நாள் (எயிட்டி)
- படைத்துறையினரின் வெற்றி நாள் (கியூபா)
# இலங்கையில் சோழர் ஆட்சி (993–1077)

பத்தாம் நூற்றாண்டின் நான்காம் காற்பகுதியியின் தொடக்கத்தில் சுமார் 70 ஆண்டு காலம் **இலங்கையில் சோழர் ஆட்சி** நிலவியது. இலங்கை அரசன் ஐந்தாம் மகிந்தன் என்பவன், சோழர்களுக்கும் அவர்களின் பகைவர்களான பாண்டியர், சேரர் ஆகியோருக்கும் இடையிலான போட்டியில் சோழரின் பகைவர்களுக்கு ஆதரவு கொடுத்ததாகத் தெரிகிறது. இதனால் சோழ மன்னனான முதலாம் இராஜராஜன் கி.பி 993 இல் இலங்கையின் மீது படையெடுத்து,அதன் தலை நகரமான அனுராதபுரத்துடன் சேர்த்து நாட்டின் வடபகுதியைக் கைப்பற்றிக் கொண்டான். அனுராதபுரத்தைக் கைவிட்டுப் பொலன்னறுவை என்னும் இடத்தைத் தலைநகரம் ஆக்கினான். சோழர் ஆட்சிக்குட்பட்ட இலங்கையின் பகுதி *மும்முடிச் சோழ மண்டலம்* எனப் பெயரிடப்பட்டு, தலைநகரான பொலன்னறுவையும் *ஜனநாதமங்கலம்* எனப் பெயர் மாற்றம் செய்யப்பட்டது. ஆயினும் இலங்கையின் தென்பகுதியான ருகுணு இராச்சியம் 24 வருடங்கள் ஜந்தாம் மகிந்த மன்னன் தலைமையில் சோழர் இடையூறு இன்றி ஆட்சி நடத்தி வந்தது.
# இலங்கையில் சோழர் ஆட்சி (993–1077)

## ருகுணு மீதான தாக்குதல்

கி.பி 1017 ஆம் ஆண்டில், பாண்டியன் இலங்கையில் மறைத்து வைத்திருந்த மணிமுடியையும், செங்கோலையும் கைப்பற்றுவதற்காக முதலாம் இராசேந்திர சோழன் எஞ்சியிருந்த ருகுணு இராச்சியத்தையும் தனது படைகளை அனுப்பிக் கைப்பற்றினான். இதன் மூலம் முழு இலங்கையையும் சோழர் ஆட்சியின் கீழ்க் கொண்டுவந்தான். இந்தத் தாக்குதலின் போது ருகுணு இராச்சியத்தின் மன்னனான ஐந்தாம் மகிந்தன், இராணிகள் மற்றும் அரச ஆபரணங்களை சோழர்படை கைப்பற்றியது. சோழரினால் கைது செய்யப்பட்ட ஐந்தாம் மகிந்தன் 1029 இல் சோழர் சிறையில் மரணமானான்.  
ஐந்தாம் மகிந்தனின் மரணத்தைத் தொடர்ந்து ருகுணுவின் சிங்களப்படையினர் சோழர்படைகளுக்கு எதிராகப் புரட்சி செய்ய ஆரம்பித்தனர். சோழர் ருகுணுவைத் தாக்கி ஐந்தாம் மகிந்தனைக் கைப்பற்றியபோது அவனது மகனும் இலங்கையின் இளவரசனுமான காசியப்பன் தப்பித்து ஓடிவிட்டான். ஐந்தாம் மகிந்தனின் மறைவிற்குப் பின்னர் ருகுணுவில் இருந்து ஆரம்பித்த சிங்கள சோழ எதிர்ப்பிற்கு 12 வயது நி்ரம்பிய காசியப்பன் தலைமை வகித்தான்.
# இலங்கையில் சோழர் ஆட்சி (993–1077)

## முதலாம் விக்கிரமபாகு

காசியப்பன் பற்றி அறிந்து கொண்ட இராஜேந்திர சோழன் தனது மகன் இராசாத்தி இராசன் தலைமையில் கி.பி.1041-ல் ஒரு படையை அனுப்பி காசியப்பனை எதிர்த்தான். இந்தப் போரில் காசியப்பன் உயிரிழந்ததுடன் சோழர்படை பெரும் வெற்றி ஈட்டியது .
# இலங்கையில் சோழர் ஆட்சி (993–1077)

## முதலாம் விஜயபாகுவும் சோழர் ஆட்சி வீழ்ச்சியும்

கி.பி 1070 வரை இலங்கையில் நீடித்த சோழர் ஆட்சி பல்வேறு காரணங்களால் வீழ்ச்சியுற ஆரம்பித்தது. முதலாம் விக்கிரமபாகுவிற்கு நேரடி வாரிசுகள் இல்லாத காரணத்தினால் அரசாட்சிக்கான போட்டி ருகுணு இராச்சியத்தில் அரங்கேறியது. இந்த நிலமையை சோழர்கள் நன்கு பயன்படுத்திக்கொண்டனர். பதவிக்குப் போட்டியிட்ட ஐந்து இளவரசர்களில் மூன்று இளவரசர்கள் சோழர்படைகளினால் வெற்றிகரமாகக் கொலைசெய்யப்பட்டனர்.  
கி.பி 1055 இல் முதலாம் விஜயபாகு எனும் அரசன் பதவியேற்றுக்கொண்டான். பதவி ஏற்ற விஜயபாகு சோழர்களின் இலங்கைத் தலைநகரமான பொலநறுவையைக் கைப்பற்றத் திட்டம் தீட்டினான். கி.பி 1066 இல் தனது முதலாவது தாக்குதலை பொலன்னறுவை மேல் நடத்தினான். இதன் போது பொலன்நறுவை நகரத்தை வெற்றிகரமாகக் கைப்பற்றினாலும் சிறிது நாட்களில் தென்னிந்திய சோழ சாம்ராச்சியத்தில் இருந்து கிடைத்த மேலாதிக்கப் படையுதவிகாரணமாக சோழர் மீளவும் விஜயபாகுவை விரட்டித் தமது தலைநகரத்தைக் கைப்பற்றிக்கொண்டனர்.  
1069-1070 காலப்பகுதியில் சோழ இராச்சியத்தில் உள்நாட்டு யுத்தம் உருவானது. இதன் காரணமாக சோழ அரசிற்கு இலங்கைபற்றி கவலைப்படும் நிலையில் இருக்கவில்லை. இந்தச் சந்தர்ப்பத்தைப் பயன்படுத்திய விஜயபாகு தனது இரண்டாவது தாக்குதலைப் பொலன்னறுவை மீது ஏவினான். மூன்று முனைகளில் படைகளை ஏவிய விஜயபாகு மேற்குப் பக்கமாக ஒரு படையணியை அனுப்பி, மாந்தை மூலம் சோழர் உதவிப்படை அனுப்பினால் அதை எதிர்கொள்ள தயாரானான். அதேவேளை மேற்கு, கிழக்கு பகுதிகளால் இரண்டு படையணிகளையும் நேரடியாக தெற்கிலிருந்து தனது தலைமையில் பிரதான படையணியையும் கொண்டு பொலனறுவையை முற்றுகையிட்டான். சுமார் 17 மாதங்கள் தொடர்ந்த முற்றுகை விஜயபாகுவிற்கு வெற்றியாக அமைந்தது.. கி.பி 1070 இல் பொலன்னறுவையைத் தலைநகரமாகக் கொண்டு விஜயபாகு இலங்கையின் மன்னனாக முடி சூடிக்கொண்டான்.  
17 வருடங்கள் தொடர்ந்த இடைவிடாத தாக்குதல் மூலம் சோழர்படைகளை இலங்கையில் இருந்து வெளியேற்றியதுடன் இலங்கையை ஒரு குடையின் கீழ் ஒருங்கிணைத்தான். அண்ணளவாக ஒரு நூற்றண்டு காலத்தின் பின்னர் இலங்கையை ஒரு குடையின் கீழ் சேர்த்த பெருமை இவனைச் சாரும். இவ்வாறு சோழர் ஆட்சி இலங்கையில் முடிவடைந்தது.
# இலங்கையில் சோழர் ஆட்சி (993–1077)

## இந்துக்கிரியை வளர்ச்சி

இந்தியாவில் இருந்து பிராமணர் வரவழைக்கப்பட்டு இந்து ஆலயக்கிரியைகள் நடை பெற்றது. இவர்கள் குடியிருந்த இடங்கள் சதுர்வேதி மங்கலம் என அழைக்கப்பட்டது.  
உதாரணம் : பொலநறுவையில் இராஜ இராஜன் சதுர்வேதி மங்கலம் பொலநறுவைக்கு வடக்கே ஐயம் கொண்டார் சதுர்வேதி மங்கலம் அமைக்கப்பட்டதை கூறலாம்.  
இவர்களே சிவாலயங்களில் கிரியை செய்பவர்களாக காணப்பட்டனர். இவர்களுக்கு சிவப்பிராமணர் என்ற பட்டமும் மன்னனால் வழங்கப்பட்டது.  
பட்டர் தேவகர்மியர் என்போர் ஆலயங்களில் திருமுறைகள் பாடும் தேவரடியார்களாக நியமிக்கப்பட்டனர்.  
ஐந்நூற்றுவர் என்ற வணிக கனம் பூசைக்கு தேவையான அகில், கற்பூரம், சீலப்பட்டு, சந்தனம் என்பவற்றை தாரளமாக இறக்குமதி செய்து வழங்கினர்.
# இலங்கையில் சோழர் ஆட்சி (993–1077)

## இலங்கையில் பிற சோழ மன்னர்கள்

1.குளக்கோட்ட சோழன்  
2.எல்லாள சோழன்
# பன்றி

**பன்றி** இரட்டைப்படைக் குளம்பி வரிசையில் பன்றிக் குடும்பத்தில் அடங்கும் ஒரு பேரினம் ஆகும். பன்றிப் பேரினத்தில் கொல்லைப்படுத்தப்பட்ட பன்றி (*Sus domestica*) காட்டுப் பன்றி (*Sus scrofa*) உட்பட 12 இனங்கள் கணக்கிடப்பட்டுள்ளன. பன்றிகள் அவற்றின் இறைச்சிக்காகவும், தோலுக்காகவும் பல நாடுகளில் பண்ணைகளிலும் வீடுகளிலும் வளர்க்கப் படுகின்றன. இவற்றின் முடி பொதுவாக தூரிகை செய்யப் பயன்படுகின்றது.  
கிட்டத்தட்ட 2 பில்லியன் எண்ணிகையைக் கொண்டுள்ள கொல்லைப்படுத்தப்பட்ட பன்றிகளே பன்றி இனங்களில் அதிக எண்ணிகையானவையாகும். பன்றிகள் அனைத்துண்ணிகள் ஆகும். பன்றிகள் புத்திகூர்மையுள்ள சமூக விலங்குகள் ஆகும்.  
பன்றிகளுக்கு தகுந்த வியர்வை சுரப்பிகள் இல்லாத காரணத்தால் அவை நீரில் இருப்பதன் மூலமோ சேற்றைப் பூசிக்கொள்வதன் மூலமோ தங்கள் உடம்பைக் குளிர்வித்துக் கொள்கின்றன. மேலும், இந்த சேற்றுப் பூச்சானது சூரிய வெப்பம் மற்றும் பூச்சிகளிடம் இருந்து காத்துக்கொள்ளவும் உதவுகிறது.
# பன்றி

## செல்ல விலங்கு

பன்றிகள் அறிவுக்கூர்மை உள்ள விலங்குகளாகக் கருதப்படுகின்றன. நாய், பூனைகளை விட இவற்றை எளிதில் பழக்க முடியும். எனவே இவற்றை செல்ல விலங்குகளாகவும் மக்கள் வளர்க்கின்றனர்.
பன்றிகள் இசுலாமியர்களால் வெறுக்கப்படுகின்றன.
# பன்றி

## பன்றி இறைச்சி

**பேக்கன் (பன்றி இறைச்சி)** என்பது ஒரு பன்றியிலிருந்து தயாரித்த பதனம் செய்த மாமிச உணவு ஆகும். அது முதலில் உப்புக் கரைசல் அல்லது உலர்ந்த பொதிதலில் அதிக அளவு உப்புடன் சேர்த்து பதனம் செய்த மாமிச உணவு ஆகும்; அதில் இருந்து கிடைப்பதே **புத்தம் புதிய பேக்கன்** அல்லது **பன்றி இறைச்சி** ஆகும்.
# பன்றி

## பன்றிக் காய்ச்சல்

பன்றியின் சுவாச பையில் இருக்கும் எச்1என்1 என்ற வைரஸ் கிருமிகள் ஆர்.என்.ஏ. மூலக் கூற்றை அடிப்படையாக கொண்டு உருமாறி மனிதர்களை தொற்ற கூடியவை.மெக்சிகோ பன்றி பண்ணையில் பரவ துவங்கிய இந் நோய் 1,300 பேரை தாக்கியுள்ளது. இந்த நோயின் கொடுமையை தாங்க முடியாமல் அந்நாட்டில் 176 பேர் பலியாகியுள்ளனர்.கண்டேஜியஸ் (தொடுவதால் பரவும்) நோயான பன்றிக் காய்ச்சல், வெகு விரைவில் பரவி வருகிறது.குழந்தைகள் மற்றும் வயதானவர்களுக்கு நோய் எதிர்ப்பு சக்தி குறைவு என்பதால் இந்த நோய் அவர்களை வெகுவாக பாதிக்கிறது. குழந்தைகளுக்கு இந்த நோய் முற்றினால் உடல் நீல நிறமாக மாறி விடுகிறது. அதுமட்டுமல்லாது மூச்சு விட சிரமப்படுவர்.
# பன்றி

## பன்றி வளர்ப்பு

பன்றி வளர்ப்பு பெரும்பாலும் இறைச்சிக்காகவே நடைபெறுகின்றது.
# பன்றி

## பன்றி வளர்ப்பு

### பயன்கள்

பன்றிகள் மனிதனால் உட்கொள்ள முடியாத உணவுப்பொருட்களான பசுந்தீவனம், தானியங்களின் உப பொருட்கள், இறைச்சிக் கழிவுகள், சமையலறைக்கழிவுகள் ஆகியவற்றை உண்கின்றன.பன்றிகளின் சாணம் மண்ணின் தன்மையினைப் பாதுகாக்கும் உரமாக பயன்படுகிறது.
பன்றிகள் வேகமாக வளரும் தன்மையுடையன. அவை நல்ல பராமரிப்பில் ஒரே சமயத்தில் ஒன்று முதல் பனிரெண்டு குட்டிகளை ஈனக்கூடியவை
பன்றிகளை இறைச்சிக்காக வெட்டும் போது சராசரியாக அவற்றின் உயிர் எடையில் 60-80 சதவிகித இறைச்சி பெறப்படுகிறது. பன்றிகள் சிறிய இடைவெளியிலேயே தன் இனத்தைப் பெருக்கும். ஒரு பெண் பன்றி 8-9 மாதங்களிலேயே குட்டி ஈனும். ஒரு வருடத்திற்கு 2 முறை குட்டி ஈனும். ஒவ்வொரு இனப்பெருக்கத்தின் போது 8-12 பன்றிக்குட்டிகளை ஈனும்.பன்றி வளர்ப்பினால் விரைவில் வருமானம் 6-8 மாதங்களிலிருந்து கிடைக்கிறது.
# பன்றி

## இனவிருத்திக்காக பன்றிகளை தேர்வு செய்தல்

பன்றிகளை இனவிருத்திக்காக தேர்வு செய்யும் போது கீழ்க்கண்டவற்றை கருத்தில் கொள்ள வேண்டும்
- குட்டி ஈனும் திறன்
- குட்டிகளின் உடல் பலம் மற்றும் வலிமை
- பால் கொடுக்கும் திறன்
- தீவனத்தினை உடல் எடையாக மாற்றும் திறன்
- சினைப்பிடிக்கும் திறன்
ஒரு குறிப்பிட்ட பன்றி இனத்தினை தேர்வு செய்வதை விட ஒரு பன்றி பண்ணையிலிருந்து ஒரு நல்ல பன்றியினை தேர்வு செய்வதே மிக முக்கியமாகும். பன்றிகளை இனவிருத்திக்காக தேர்வு செய்யும் போது நோயில்லாத பன்றிப்பண்ணையிலிருந்து தேர்ந்தெடுக்க வேண்டும். ஒரு முறை பன்றிகளை இனப்பெருக்கத்திற்காக தேர்வு செய்த பின்பு மீண்டும் இரண்டாம் முறையாக தேர்வு செய்வதற்கு பன்றிகளின் உற்பத்தி திறனை கவனத்தில் கொள்ள வேண்டும்.
# பன்றி

## இனவிருத்திக்காக பன்றிகளை தேர்வு செய்தல்

### இலங்கையில் பன்றி வளர்ப்பு

பன்றி வளர்ப்பு மேல் மற்றும் வடமேல் மாகாணங்களி்ன் கரையோரப் பகுதிகளில் பிரதானமாக மேற்கொள்ளப்படுகின்றது. இத்துறையில் விசாலமான நடுத்தர உள்ளக, உள்ளக வளர்ப்பு போன்ற முறைமைகள் காணப்படுகின்றன. நிகழ்கால பன்றி சனத்தொகையில் ஏறக்குறைய 80,000 ஆகவும், வருடாந்த பன்றியிறைச்சி உற்பத்தி 9,500 மொத்த தொகை ஆகவும் மதிப்பிடப்பட்டுள்ளது. மொத்த உள்நாட்டு உற்பத்தியில் பன்றியிறைச்சி 1% ஐ செலுத்துகிறது. ஆடு வளர்ப்புத் துறையை போன்றே பன்றி வளர்ப்புத் துறையும் கடந்த சில தசாப்பங்களாக குறிப்பிடக்கூடிய வளர்ச்சி எய்தவில்லை.
# பன்றி

## மேலும் பார்க்க

- காட்டுப்பன்றி
# பேப் (திரைப்படம்)

***பேப்*** (Babe) 1995 ஆம் ஆண்டு வெளிவந்த ஆங்கிலத் திரைப்படமாகும்.சிறந்த தந்திரக் காட்சிகளிற்கான ஆஸ்கார் விருதினைப் பெற்ற இத்திரைப்படம் மலேசியாவில் தடைசெய்யப்பட்டதென்பதும் குறிப்பிடத்தக்கது.
# பேப் (திரைப்படம்)

## வகை

சிறுவர்படம்
# பேப் (திரைப்படம்)

## கதை

பன்றிகள் இனத்தில் பிறக்கும் பேப் நாய்கள் இனமாக இருக்க விரும்புகின்றது.சிறுவயதிலேயே பெற்றோர்களை இழந்து தவிக்கும் பேப் நாய்களால் வளர்க்கபட்டதே இத்தகு காரணமாகும்.சிறிது காலங்கள் கழித்து எஜமானரால் நாய்கள் விளையாடும் ஓட்டப்போட்டிக்கு அழைத்தும் செல்லப்படுகின்றது பேப்.ஆனால் அங்கிருந்து தன்னாலும் நாய்களைப் போல் ஓடமுடியும் என்பதனை அனைவரும் ஆச்சரியப்படும் வகையில் உணர்த்தியும் காட்டுகின்றது பேப்.இதன் பின்னர் புகழின் உச்ச நிலையினை அடையும் பேப் முன்னர் எஜமானரால் கவனம் எடுக்கப்படாமலிருந்து பின்னர் மிகுந்த பாசத்துடன் வளர்க்கப்படுவதும் குறிப்பிடத்தக்கது.இத்திரைப்படத்தில் வரும் அனைத்து விலங்கினங்களும் உரையாடிக்கொள்வதும் குறிப்பிடத்தக்கது.
# பேப் (திரைப்படம்)

## கதை

### வென்ற விருதுகள்

- சிறந்த தந்திரக் காட்சிகளிற்கான ஆஸ்கார் விருது - ரிதம் அண்ட் ஹுஸ் ஸ்டூடியோஸ்
# பேப் (திரைப்படம்)

## ஆஸ்கார் விருதிற்காக

- துணை நடிகருக்கான விருது (ஜேம்ஸ் குரோம்வெல்)
- சிறந்த கலை இயக்கம்
- சிறந்த இயக்குநர்
- சிறந்த தொகுப்பாளர்
- சிறந்த திரைப்படம்
- சிறந்த திரைக்கதை  
pt:Babe (filme)
# திரிஷா கிருஷ்ணன்

**திரிஷா கிருஷ்ணன்** இயற்பெயர் * அனுராதிகா கிருஷ்ணரத்னம்* (பிறப்பு - மே 4, 1983, சென்னை) தமிழ் மற்றும் தெலுங்கு திரைப்பட முன்னணி கதாநாயகி ஆவார். இவர் நடித்த சாமி, கில்லி போன்ற திரைப்படங்கள் குறிப்பிடத்தக்கவை. இவர் திரைக்கு வருவதற்கு முன்பு ஆரம்பகாலத்தில் சென்னை அழகியாக 1999ஆம் ஆண்டு தேர்ந்தெடுக்கப்பட்டார்.
# திரிஷா கிருஷ்ணன்

## வாழ்க்கைக் குறிப்பு

- இவரது இயற்பெயர் அனுராதிகா மேலும் இவர் திரையுலகிற்கு வருவதற்கு முன்பே மாடலிங் மற்றும் விளம்பர படங்களில் நடிக்கும் போதே "திரிஷா" என்று பெயர் மாற்றி கொண்டு நடித்தார்.
- இவர் சென்னையில் ஒரு மலையாள பிராமணர் குடும்பத்தில் கிருஷ்ணரத்னம் ஐயர் (கிருஷ்ணன்)–உமாபாரதி (உமா) இணையாருக்கு மகளாகப் பிறந்தார்.
- இவரது தந்தை ஆரம்பகாலத்தில் சென்னையில் ஒரு பெரிய நட்சத்திர உணவகத்தில் கணக்காளராக வேலை செய்து வந்தார்.
- அதே சமயத்தில் திரிஷா படிக்கும் வயதில் இருந்தே பள்ளி மற்றும் கல்லூரி காலங்களில் நடத்தப்படும் பல நாடக போட்டிகளில் கலந்து கொண்டு தனது நடிப்பை வெளிப்படுத்தி பாராட்டினைப் பெற்றார்.
- அதை உணர்ந்த தாயார் உமா அவர்கள் தனது மகளின் நடிப்பு திறமையை கண்டறிந்து திரையுலகில் ஒரு பெரிய நட்சத்திரநாயகியாக ஆக்க வேண்டும் என்ற நோக்கத்தில் பல திறன் போட்டிகளில் அனுராதிகாவை (திரிஷா) களமிறக்கினார்.
# திரிஷா கிருஷ்ணன்

## விருதுகள்

- கலைமாமணி விருது
# முகம்மது யூனுஸ்

**முகம்மது யூனுசு** (*Muhammad Yunus*, பிறப்பு: 28 சூன் 1940) என்பவர் வங்காளதேசத் தொழிலதிபர், வங்கியாளர், பொருளாதார நிபுணர், அரசியல்வாதி, சமூகத் தலைவர் ஆவார். இவர் 2024 ஆகத்து முதல் வங்காளதேசத்தின் இடைக்கால அரசாங்கத்தின் தலைமை ஆலோசகராகப் பணியாற்றி வருகிறார். யூனுசு 2006 இல் கிராமின் வங்கியை நிறுவியதற்காகவும், குறுங்கடன், சிறுநிதிகள் ஆகிய கோட்பாடுகளை அறிமுகப்படுத்தியமைக்காகவும் அமைதிக்கான நோபல் பரிசு பெற்றார். இவர் அமெரிக்கா உட்படப் பல தேசிய, பன்னாட்டு கௌரவங்களைப் பெற்றுள்ளார். 2009 இல் அமெரிக்காவின் சுதந்திரத்திற்கான குடியரசுத் தலைவர் பதக்கத்தையும், 2010 இல் அமெரிக்க காங்கிரசின் தங்கப் பதக்கத்தையும் பெற்றார். இந்த மூன்று பன்னாட்டு விருதுகளையும் பெற்ற ஏழு பேரில் யூனுசும் ஒருவர்.  
யூனுசு இசுக்காட்லாந்து, கிளாசுகோ கலிடோனியன் பல்கலைக்கழகத்தின் வேந்தராக 2012 முதல் 2018 வரை பணியாற்றினார். முன்னதாக, இவர் வங்காலதேசத்தில் உள்ள சிட்டகாங் பல்கலைக்கழகத்தில் பொருளாதாரப் பேராசிரியராக இருந்தார். தனது நிதி தொடர்பான பல புத்தகங்களை யூனுசு வெளியிட்டார். குறுங்கடனை ஆதரிக்கும் கிராமின் அமெரிக்கா, கிராமின் அறக்கட்டளை ஆகியவற்றின் நிறுவனக் குழு உறுப்பினர் ஆவார். யூனுசு 1998 முதல் 2021 வரை ஐக்கிய நாடுகள் அறக்கட்டளையின் இயக்குநர்கள் குழுவிலும் பணியாற்றினார்.  
2024 இல் வங்காளதேசத்தில் தொடர்ச்சியாக இடம்பெற்ற மாணவர் வன்முறைப் போராட்டங்களை அடுத்து, 2024 ஆகத்து 6 அன்று, நாடாளுமன்றம் கலைக்கப்பட்டு, பிரதமர் சேக் அசீனா தனது பதவியைத் துறந்து நாட்டை விட்டு வெளியேறிய பின்னர், மாணவர்களின் கோரிக்கைகளுக்கு இணங்க வங்காளதேசத்தின் இடைக்கால அரசாங்கத்தின் தலைவராக யூனுசு பணியாற்ற வங்காளதேசக் குடியரசுத் தலைவர் முகமது சகாபுதீன் பரிந்துரைத்தார். அரசியல் உள்நோக்கம் கொண்டதாகக் கருதப்பட்ட தொழிலாளர் குறியீடு மீறல் குற்றச்சாட்டுகளில் இருந்து அடுத்த நாள் நீதிமன்றம் முகம்மது யூனுசை விடுவித்ததை அடுத்து, அவர் நாட்டிற்குத் திரும்புவதற்கும் தலைமை ஆலோசகர் பணியை ஏற்பதற்கும் வழிவகுத்தது. 2024 ஆகத்து 8 இல், வங்காளதேச மக்கள் குடியரசின் இடைக்கால அரசாங்கத்தின் தலைமை ஆலோசகராகப் பதவி ஏற்றார்.
# முகம்மது யூனுஸ்

## இளமையும் குடும்பமும்

யூனுஸ் 1940 ம் ஆண்டில் சிட்டக்கொங் நகரில் உள்ள சிற்றூர் ஒன்றில் பிறந்தார். தந்தை ஒரு நகை வணிகர் ஆவார். 1947 ஆம் ஆண்டில் சிட்டக்கொங் நகருக்கு இடம்பெயரும் வரையில் தன் ஊரிலேயே வாழ்க்கையினைச் செலவிட்டார்.
# முகம்மது யூனுஸ்

## கிராமின் வங்கி

வறிய பங்களாதேசத்தவர்களுக்கு கடன் வழங்கும் எண்ணத்துடன் 1976 ம் ஆண்டில் யூனுஸ் கிராமின் வங்கியைத் தொடங்கினார். மக்கள் பணத்தினை மீளச்செலுத்துவதை உறுதிப்படுத்த "ஒற்றுமை குழுக்கள்" எனும் முறைமையினை வங்கி கையாளுகின்றது. இந்த ஒருங்கிணைக்கப்பட்ட குழுவானது சேர்ந்து வங்கிக்கடனைப் பெற விண்ணப்பிப்பதுடன், ஒவ்வொருவரும் மற்றவர்களுக்கான கடனுக்கு கூட்டு உத்தரவாதத்தினை அளித்தல், பொருளியல் ரீதியான முன்னேற ஆதரவு வழங்குதல் போன்றவற்றையும் மேற்கொள்ளவேண்டும். சிறுகடன் வழங்குதல் தவிர கிராமின் வங்கி பல மேலதிக தேவைக்காகவும் கடனை வழங்குகின்றது. கல்விசார்கடன்கள், வீடமைப்புக்கடன், மீன்பிடி, விவசாய, கைத்தறி போன்ற கைத்தொழில்களுக்கான கடன்கள் போன்றவை சில எடுத்துக்காட்டாகும். குறுங்கடன் பெறுபவர்களில் 96% பெண்கள் ஆவர்.